சித்தர்களின் ரகசியம் அவர்கள் மனித உடம்பை பற்றி கூறுகிற தத்துவம் இவைகளை பேசிவந்த நான் திடீரென்று எகிப்துக்கு சென்று மம்மிகளை உருவாக்குவது எப்படி? சமையல் குறிப்பு கூறுவதை போல கூறி இருப்பது ஏன்? என்ற கேள்வி உங்களில் சிலருக்கு வரலாம். காரணம் இல்லாமல் இதை நான் கூறவில்லை. இறந்து போன உயிர் இல்லாத சடலத்தை, பல்லாண்டுகள் கெட்டுப்போகாமல் பாதுகாப்பதற்கு இவ்வளவு கஷ்டங்களை தாண்டி வரவேண்டும் என்றால், இந்த உடம்பை உயிர் பிரியாமல் ஜீவனோடு வாழ வைக்க எத்தனை பாடுபட்டிருக்க வேண்டும்? அதற்கு சித்தர்கள் எவ்வளவு உழைத்திருக்க வேண்டும்? தங்களது அறிவை எந்தெந்த வகையில் உருக்கி இருக்க வேண்டும்? என்பதை நினைத்து பார்க்க தான் மம்மியின் கதையை சொன்னேன். இனி நமது சித்தர்கள் ஜீவனோடு வாழ்வதற்கு வாழ்விலே இறைவனை காண்பதற்கு கூறிய ரகசிய வழியை தெரிந்து கொள்ள படிப்படியாக பயணம் செய்வோம்.